Omkring 50 sygeplejersker har onsdag morgen nedlagt arbejdet og holder møde en times tid foran hovedindgangen til Aalborg Sygehus Syd. Det sker i protest over arbejdsforholdene.

For alle medlemmer, der er på vagt i det tidsrum, vil det være en overenskomststridig arbejdsnedlæggelse at deltage i møde onsdag 3. november klokken 7.45-8.45 foran hovedindgangen på landets hospitaler. Sådan lyder det på Dansk Sygeplejeråds hjemme, hvor det ligeledes fremgår, at det er Den landsdækkende styregruppe for arbejdsnedlæggelser, der har sendt en invitation til mødet  af en times varighed foran hovedindgangen på landets hospitaler. Dansk Sygeplejeråd (DSR) skriver på hjemmesiden, at man tager skarpt afstand fra arbejdsnedlæggelser: "Der har været overenskomststridige arbejdsnedlæggelser siden 30. august. DSR tager skarpt afstand fra disse arbejdsnedlæggelser og opfordrer til, at det stopper nu, og at arbejdet holdes normaliseret". Utilfredshed I sommers strejkede sygeplejerskerne i ti uger som følge af en ny overenskomst, som et lille flertal af sygeplejerskerne havde stemt nej til. Presset på sygehusene blev i sidste ende for stort for politikerne på Christiansborg, som ophævede strejken med et lovindgreb. - Det er den konstante nedskæring på sundhedsvæsenet, der gør, at vi står her nu. Vi har råbt op om problemet i mange og er blevet ignoreret. Vi er nødt til at slå det fast, siger Luca Pristed, der er talsperson for de strejkende sygeplejersker, til TV 2. Dagens strejke er derfor et forsøg på at råbe politikerne op. Det er en opgave, der skal løses både regionalt og af politikerne på Christiansborg, lyder det fra Luca Pristed. - Nu har vi strejket i ti uger, og vi gør det, fordi politikerne kun kommer med lappeløsninger på manglen på sygeplejersker med fire milliarder til nærhospitaler. Han henviser her til regeringens planer om at afsætte en pulje på fire milliarder kroner til at opføre mellem 13 og 12 nærhospitaler.